|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/554** |
|  | **(protokols Nr. 17; 30.p.)** |

**Par “Gulbenes BMX riteņbraukšanas trases pārbūves”** **atbalstīšanu un līdzfinansējuma nodrošināšanu**

Izskatīts Gulbenes novada Sporta pārvaldes, reģistrācijas Nr. 90012350388, juridiskā adrese: Skolas iela 12A, Gulbene, Gulbenes novads, LV-4401, 2024.gada 11.septembra iesniegums nr. SP/1.7/24/29 (Gulbenes novada pašvaldībā reģistrēts 2024.gada 6.septembrī, nr. GND/17.3/24/1791-G) ar lūgumu atbalstīt projekta “Gulbenes BMX riteņbraukšanas trases pārbūves”īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānots veikt Gulbenes BMX riteņbraukšanas trases demontāžas un sagatavošanas darbus, starta estakādes un trases izbūvi. Realizējot šo projektu rastos iespēja organizēt Latvijas čempionāta un Latvijas kausa izcīņas sacensības Gulbenē. Tādējādi būtu iespēja šo trasi izmantot plašam sabiedrības kopumam – Gulbenes novada iedzīvotājiem un viesiem. Dažādas paaudzes varēs neierobežoti izmantot projektā īstenotās aktivitātes.

Projekta plānotās attiecināmās izmaksas ir 100000,00 EUR (viens simts tūkstoši *euro* nulle centi), no kurām Eiropas Lauksaimniecības Fonda lauku attīstībai (ELFLA) finansējums – 90% jeb 90000,00 EUR (deviņdesmit tūkstoši *euro* nulle centi), pašvaldības līdzfinansējums – 10% jeb 10000,00 EUR (desmit tūkstoši *euro* nulle centi).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4.panta pirmās daļas 7.punktu, kas nosaka, ka pašvaldībām autonomās funkcijas ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta “Gulbenes BMX riteņbraukšanas trases pārbūves” iesniegšanu biedrības “SATEKA” atklātā projektu konkursā.

2. Gulbenes novada pašvaldības domei, projekta apstiprināšanas gadījumā, NODROŠINĀT projekta īstenošanai līdzfinansējumu 10% apmērā no attiecināmajām izmaksām, tas ir 10000,00 EUR (desmit tūkstoši *euro* nulle centi) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A.Caunītis